ԱՂԵՂՆԱՎՈՐՆԵՐ. Ձեր կենդանակերպի նշանը կգտնվի լուսնի խավարման ազդեցության տակ: Ուրեմն չարժե լուրջ որոշումներ կայացնել և արմատական քայլերի դիմել: Հնարավոր են փոփոխություններ` սիրային հարաբերություններում: Հարազատների ու հատկապես տարեցների հանդեպ եսասեր մի գտնվեք: Մասնագիտության ոլորտում կհաջողվի իրականացնել որոշ փոքր ծրագրեր: Բայց հուսահատվել պետք չէ. փոքր հաջողություններն ամեն օր ձեզ մոտեցնում են գլխավոր նպատակի իրականացմանը: Դրան հասնելուն առայժմ խանգարում է իրավիճակը, որը ձեզանից կախված չէ: Մեծ առաջընթաց մի սպասեք, բայց լուրջ տհաճություններ էլ չեն լինի: Ցանկացած հիվանդություն երկարատև կլինի. ուստի ուշադիր հետևեք առողջությանը: Հնարավոր են ստամոքսի հետ կապված խնդիրներ. հրաժարվեք կծու և ապխտած ուտեստներից: